Diari Oficial de la Generalitat Valenciana


Sumari del DOGV 5990, del 07-04-2009 (2009/3405)

Assumpte civil 001348/2008. Notificació de la sentència a Ciro Milano i Giuseppina Volpe.
-----------------------------------------------------------------------------------------

### Dades del document

Número de DOGV
:   5990

Data del DOGV
:   07-04-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/3405


Data del document
:   11-03-2009

Organisme emissor
:   Jutjat de Primera Instància Número 23 de València

Tipus de document
:   Edicte

Descriptors 

:   * sistema judicial

Assumpte civil 001348/2008. Notificació de la sentència a Ciro Milano i Giuseppina Volpe. [2009/3405]  
Judici verbal (desnonament per falta de pagament) 001348/2008  
Part demandant: Bellvercher, SL  
Part demandada: Ciro Milano y Giuseppina Volpe  
Sobre: -  
En el judici a què es fa referència s'ha dictat la resolució el text de la qual, literalment, diu així:  
«Dispositiva  
Que estime la demanda deduïda per la mercantil Bellvercher, SL, representada per la procuradora Asunción García de la Cuadra Rubio, contra Ciro Milano i Giuseppina Volpe, declarats en rebel·lia, i condemne els demandats a pagar a l'actora la quantitat de set mil tres-cents cinquanta euros (7.350 euros) per les rendes reportades fins al novembre de 2008 inclusivament, amb els interessos de l'article 576 de la Llei d'Enjudiciament Civil 2000, més les rendes que es reporten d'ara en avant, des del mes de desembre de 2008 inclusivament fins que la part actora recupere la possessió de l'immoble. I declare resolt per falta de pagament de la renda el contracte d'arrendament subscrit per les parts el 28 de març de 2008 i, en conseqüència, declare que pertoca el desnonament de l'habitatge propietat de la part actora, situat a València, carrer de Luis Bolinches Compañ, número 18, escala 1, pis segon, porta C, amb plaça de garatge annexa número 451 (2n soterrani), i es requereix els demandats perquè la desallotgen i la deixen lliure i a disposició de la propietat, amb l'advertència, si així no ho fa, de ser-ne llançats a càrrec seu. S'imposen als demandats les costes del procediment.  
Contra esta sentència, que no és ferma, s'hi pot interposar un recurs d'apel·lació per a davant l'Audiència Provincial, que s'haurà de preparar davant este Jutjat en el termini de cinc dies hàbils comptadors des de la notificació, en els termes de l'article 457 de la Llei d'Enjudiciament Civil 2000.  
Feu saber als arrendataris que, de conformitat amb l'article 449.1 de la Llei d'Enjudiciament Civil 2000, no se'ls admetrà el recurs si en preparar-lo no manifesten, i ho acrediten per escrit, que tenen pagades les rendes vençudes i les que d'acord amb el contracte hagen de pagar de bestreta.  
Esta és la meua sentència, jutjant en primera instància, que pronuncie, mane i firme».  
Atés el desconeixement de l'actual domicili o residència de la part demandada, mitjançant la provisió d'11 de març, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte al tauler d'anuncis del Jutjat per a portar a efecte la diligència de notificació de sentència als demandats.  
València, 11 de març de 2009.- El secretari judicial: Alberto Martínez de Santos.